Neibāde (Saulkrasti)
Šis raksts ir par Saulkrastu pilsētas daļu. Par upi skatīt rakstu Kančupe. Neibāde (vācu: Neubad — jaunā peldvieta) ir Saulkrastu pilsētas daļa uz ziemeļiem no Pēterupes. Atrodas starp Rīgas līča krastu un Rīgas—Skultes dzelzceļu (stacija Saulkrasti). Neibādē atrodas Saulkrastu slimnīca, bērnudārzs "Rūķītis", katoļu baznīca (1998) un estrāde ar pieminekli Lēdurgas muižniekam K. Reiternam (1877), kurš 19. gs. sākumā nodibināja Neibādes peldvietu.